|  |  |
| --- | --- |
|  | EELNÕU  13.06.2017 |
| Korraldus |  |
| Üldgeoloogilise uurimistöö loa andmine Järvakandi, Pärnu-Jaagupi, Pärnu, Häädemeeste ja Ikla baaskaardilehtede geoloogiliseks kaardistamiseks |  |

I. ASJAOLUD

Osaühing Eesti Geoloogiakeskus (registrikood: 10140653, aadress: Kadaka tee 82, Mustamäe linnaosa, Tallinn, Harju maakond, 12618) (edaspidi ka ***taotleja***) esitas Keskkonnaametile üldgeoloogilise uurimistöö (edaspidi ka ***uurimistöö***) loa taotluse (edaspidi ka ***taotlus***) Järvakandi, Pärnu-Jaagupi, Pärnu, Häädemeeste, Ikla baaskaardilehtede geoloogiliseks kaardistamiseks (registreeritud Keskkonnaameti dokumendihaldussüsteemis 17.02.2017   
nr 12-2/17/2762 all).

Järvakandi, Pärnu-Jaagupi, Pärnu, Häädemeeste, Ikla baaskaardilehtede uuringuruum asub Rapla maakonnas (Märjamaa, Raikküla, Kehtna, Vigala ja Järvakandi vallas) ja Pärnu maakonnas (Vändra, Halinga, Are, Sauga, Tori, Tootsi, Audru, Sindi, Pärnu, Paikuse, Tahkuranna, Surju, Häädemeeste, ja Saarde vallas). Taotletav ala hõlmab täielikult Eesti baaskaardi lehti Järvakandi (6312), Pärnu-Jaagupi (5334), Pärnu (5332), Häädemeeste (5314) ja Ikla (5312) ning kattub osaliselt või täielikult 19 omavalitsusega (seisuga 16.05.2017). Taotletava uuringuruumi teenidusalale jääb osaliselt või täielikult 38 maardlat ning ala kattub ca 36 600 katastriüksusega. Uuringuruumi teenindusala pindala on 269 829,59 ha.

Taotluse kohaselt on uurimistöö eesmärk geoloogiline kaardistamine ja materjali kogumine maavarade potentsiaalsete levialade kohta. Uurimistöö käigus kaetakse baaskaardilehed vaatluspunktide võrguga keskmiselt 5 punkti 1 km2 kohta, kokku kuni 12 000 vaatluspunkti. Vaatluspunktina käsitletakse kaevandit, käsipuuriga rajatud puurauku, looduslikku või tehispaljandit. Pinnakatet ja aluspõhja kivimeid avavad puuraugud rajatakse geoloogilise ehituse täpsustamiseks, nende maksimaalne sügavus on kuni 100 m.

Uuringu käigus planeeritakse rajada kuni 12 000 uuringukaeveõõnt ja kuni 120 puurauku. Uurimissügavus on kuni 100 m. Täiendavalt on planeeritud järgmised tööd: veetasemete mõõtmine, geofüüsikalised tööd puuraukudes, puursüdamiku/vaatluspunktide kirjeldamine ja proovide võtmine, analüüsid. Uuringu teostaja on Osaühing Eesti Geoloogiakeskus. Taotletava loa kehtivus on 5 aastat.

II. KAALUTLUSED

Maapõueseaduse (edaspidi *MaaPS*) § 4 järgi on üldgeoloogiline uurimistöö maapõue geoloogilise ehituse või maavara leviku selgitamise eesmärgil tehtav teadusuuring või geoloogiline töö. MaaPS § 17 lg 1 järgi on üldgeoloogiline uurimistöö lubatud üldgeoloogilise uurimistöö loa alusel, välja arvatud üldgeoloogiline uurimistöö, kus välitöid ei ole kavandatud või need piirduvad looduslike või tehispaljandite kirjeldamisega ning käsipalade või kivististe maapinnalt kogumisega. MaaPS § 27 järgi esitatakse üldgeoloogilise uurimistöö loa saamiseks loa andjale taotlus. MaaPS § 26 kohaselt annab üldgeoloogilise uurimistöö loa Keskkonnaamet.

MaaPS § 29 kohaselt toimub avatud menetluses üldgeoloogilise uurimistöö loa andmine maavara otsinguks. Haldusmenetluse seaduse § 46 lg 1 kohaselt viiakse seaduses sätestatud juhtudel haldusmenetlus õigusakti andmiseks läbi avatud menetlusena. Kui see on vajalik asja lahendamiseks ega kahjusta oluliselt menetlusosaliste huve, võib haldusorgan viia avatud menetluse läbi ka muudel juhtudel. Antud juhul ei taotleta üldgeoloogilise uurimistöö luba maavara otsingu eesmärgil. Kuna taotlus hõlmab suurt territooriumi ning puudutab paljusid kohalike omavalitsuste üksusi siis käesoleva korraldusega toimub nende teavitamine kavandatavast tegevusest.

Keskkonnaamet kontrollis taotleja esitatud taotlusmaterjalide vastavust MaaPS ja keskkonnaministri 23.01.2017 määruses nr 4 „Üldgeoloogilise uurimistöö loa, geoloogilise uuringu loa ja maavara kaevandamise loa taotluse esitamise kord ning taotluse vorm ja täpsustatud nõuded taotluse kohta ning üldgeoloogilise uurimistöö loa, geoloogilise uuringu loa ja maavara kaevandamise loa vorm“ sätestatud nõuetele ning pidas andmeid piisavaks loa menetlemiseks.

Üldgeoloogilise uurimistöö käigus planeeritud tööd on kooskõlas MaaPS § 19 lg-ga 2 ja 3.

Riigilõiv 200 eurot on tasutud 08.02.2017 vastavalt riigilõivuseaduse § 122 lg 1.

MaaPS § 28 lg 5 kohaselt tuleb juhul, kui geoloogilise uurimistöö või geoloogilise uuringu käigus tekib kaevandamisjäätmeid ning jäätmete ladestamiskoht ei ole jäätmehoidla jäätmeseaduse § 35² tähenduses üldgeoloogilise uurimistöö loa või uuringuloa taotlusele lisada kaevandamisjäätmekava. Jäätmekava koostamisel, esitamisel ja kinnitamisel lähtutakse jäätmeseaduse §-s 42¹ kehtestatud nõuetest. Üldgeoloogilise uurimistöö loa taotluse kohaselt kaevandamisjäätmeid ei teki.

Puuraugud likvideeritakse vastavalt seaduses ette nähtud korrale ja puursüdamik hoiustatakse puursüdamikuhoidlas või likvideeritakse. Vaatluspunktid likvideeritakse kohe peale kirjeldamist.

MaaPS 35 lg 2 p 1 sätestab, et uuringuloa andmisest keeldutakse, kui taotlejale on määratud rohkem kui üks karistus kuriteo või väärteo eest üldgeoloogilise uurimistöö, uuringu või kaevandamisjäätmete käitlemise valdkonnas ja nende andmed ei ole karistusregistrist kustutatud. Keeldumise alus on kontrollitud menetluse käigus ning Osaühing Eesti Geoloogiakeskus ei ole karistusregistrisse kantud kaevandamisjäätmete käitlemise nõuete eiramise eest (karistusregistri andmed seisuga 15.05.2017).

MaaPS § 17 lg 3 järgi üldgeoloogilist uurimistööd ja geoloogilist uuringut korraldab ja juhib selleks teadmisi, oskusi ja kogemusi (edaspidi kompetentsus) omav isik. Isiku kompetentsus peab võimaldama tal tunda oma tegevusvaldkonnaga seonduvaid riske, oskama neid tuvastada ja riskide realiseerumist ära hoida. Kompetentsuse eelduseks on erialase ettevalmistusega ja töökogemusega omandatud teadmised ja oskused. MaaPS § 17 lg 4 järgi üldgeoloogilise uurimistöö loa või uuringuloa alusel võib hüdrogeoloogilisi töid teha isik, kellel on veeseaduse § 123 punktide 1, 3 ja 5 kohane tegevusluba.

Taotletavas uuringuruumis on üldgeoloogilise uurimistöö teostaja Osaühing Eesti Geoloogiakeskus (registrikood: 10140653, aadress: Kadaka tee 82, Mustamäe linnaosa, Tallinn, Harju maakond, 12618).

Üldgeoloogilise uurimistöö loa taotlust on kontrollinud keskkonnaregistri maardlate nimistu volitatud töötleja, Maa-amet (28.02.2017 nr 9-1/17/3843-2).

Taotletavale uuringualale jääb osaliselt või täielikult 29 hoiuala, 54 kaitseala, hulgaliselt kaitsealuste liikide püsielupaiku, sihtkaitse- ja piiranguvööndeid jt kitsendusi põhjustavaid objekte.

Seletuskirja kohaselt ei kavandata uuringupunkte kohtadesse, kus geoloogilise uuringu tegemine on õigusaktidega keelatud või kinnisasja omaniku nõusolekuta õuemaale, hoonete alla ning elamutele lähemale kui 50 meetrit. Uurimistöö läbiviimisel järgitakse Maa-ameti poolt 2015. aastal kehtestatud juhendit Eesti Digitaalkaardistamiseks mõõtkavas 1 : 50 000 (versioon 2.4).

Kitsendusi põhjustavate objektide leidumist kontrollitakse enne välitöö kavandamist ja alustamist. Vajadusel küsitakse uuringupunkti rajamiseks kitsendust põhjustava objekti valdaja

kooskõlastus.

Keskkonnamõju hindamise ja keskkonnajuhtimissüsteemi seaduse1 (edaspidi KeHJS) § 11 lg 3 ja 4 kohaselt on keskkonnamõju hindamine (edaspidi KMH) kohustuslik KeHJS § 6 lg 1 tegevuste korral, KeHJS § 6 lg 2 nimetatud tegevuste korral tuleb kaaluda KMH algatamist või algatamata jätmist lisades otsusele KeHJS § 6 lg 3 kohase eelhindamise tulemused. KeHJS § 6 lg 2 loetelu on § 6 lg 4 alusel täpsustatud Vabariigi Valitsuse 29.08.2005 määrusega nr 224 "Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu" (edaspidi määrus). Loa taotleja kavandatav tegevus ei kuulu KeHJS § 6 lg 1 ega ka määruse loendisse, mistõttu KeHJS § 3, § 6, § 11 lg-te 3 ja 4 ning määruse alusel ei ole antud juhul KMH algatamine kohustuslik, samuti ei ole vajalik eelhindamine ning KMH vajalikkuse kaalumine.

Vastavalt MaaPS § 30 lg 2 avaldas Keskkonnaamet üldgeoloogilise uurimistöö loa menetluse algatamise teate 15.03.2017 ametlikus väljaandes Ametlikud Teadaanded ning teavitas menetlusosalisi menetluse algatamisest 16.03.2017 kirjaga nr 12-2/17/2762-2. Samuti ilmus teade üldgeoloogilise uurimistöö menetluse algatamisest järgmistes ajalehtedes Raplamaa Sõnumid (22.03.2017) ning Pärnu Postimees (22.03.2017). Avalikustamise käigus arvamusi ja ettepanekuid ei esitatud.

MaaPS § 27 lg 4-6 nimetatud nõusoleku küsimise vajadust üldgeoloogilise uurimistöö loa andmiseks ei esine.

MaaPS § 35 sätestatud üldgeoloogilise uurimistöö loa andmise keeldumise alused puuduvad.

Vastavalt MaaPS § 27 lg 7 ja 8 saatis loa andja üldgeoloogilise uurimistöö loa taotluse ning taotluse kohta antava haldusakti eelnõu kirjaliku arvamuse saamiseks taotletava uuringuruumi asukoha kohaliku omavalitsuse üksustele ja maavarade komisjonile (edaspidi MK).

Märjamaa, Raikküla, Kehtna, Vigala, Järvakandi, Vändra, Halinga, Are, Sauga, Tori, Tootsi, Audru, Sindi, Pärnu, Paikuse, Tahkuranna, Surju, Häädemeeste, Saarde kohaliku omavalitsuse üksuse arvamused ………… (kui on esitatud).

MK on XX.XX.XXXX protokollilise otsusega nr XXX *nõustunud / keeldunud* Osaühingule Eesti Geoloogiakeskus üldgeoloogilise uurimistöö loa andmisega.

Haldusmenetluse seaduse (edaspidi HMS) § 48 ja § 49 lg 1 ja lg 2 alusel pani Keskkonnaamet õigusakti eelnõu koos seletuskirja ja taotlusele lisatud ning menetluse käigus haldusorganile esitatud või tema poolt koostatud muude asjasse puutuvate oluliste dokumentidega avalikkusele tutvumiseks välja XX.XX.XXXX ametlikus väljaandes Ametlikud Teadaanded ning XX.XX.XXXX kirjaga nr XXX. Ettepanekute ja vastuväidete esitamise tähtajaks määras Keskkonnaamet 2 nädalat.

Avalikustamise käigus arvamusi / ettepanekuid *laekus / ei laekunud*.

HMS § 40 lg 1 järgi edastas Keskkonnaamet XX.XX.XXXX kirjaga nr XXX taotlejale tutvumiseks haldusakti eelnõu, võimaldades taotlejal esitada asja kohta arvamusi ja vastuväited.

Taotleja arvamus ........................................

Üldgeoloogilise uurimistöö loa omajale kehtivad kõik asjakohased õigusaktides (nt MaaPS, keskkonnaseadustiku üldosa seadus, keskkonnatasude seadus, atmosfääriõhu kaitse seadus, veeseadus jt) sätestatud nõuded. Täiendavate tingimuste andmisel ei ole dubleeritud juba õigusaktidega reguleeritut.

III. OTSUSTUS

Arvestades eeltoodut ning maapõueseaduse § 26 ja lähtuvalt Osaühingu Eesti Geoloogiakeskus üldgeoloogilise uurimistöö loa taotlusest, kohalike omavalitsuste üksuste arvamustest (Märjamaa, Raikküla, Kehtna, Vigala, Järvakandi, Vändra, Halinga, Are, Sauga, Tori, Tootsi, Audru, Sindi, Pärnu, Paikuse, Tahkuranna, Surju, Häädemeeste ja Saarde) (XX.XX.XXXX otsus nr XXX, kui on esitatud), ja MK XX.XX.XXXX istungi protokollilisest otsusest nr XXX, annan korralduse:

**1. Anda üldgeoloogilise uurimistöö luba nr Rapm-XXX Järvakandi (6312), Pärnu-Jaagupi (5334), Pärnu (5332), Häädemeeste (5314), Ikla (5312) baaskaardilehtede geoloogiliseks kaardistamiseks.**

**2. Antavale loale märkida järgnevad andmed:**

2.1 Loa omaja – Osaühing Eesti Geoloogiakeskus (registrikood: 10140653, aadress: Kadaka tee 82, Mustamäe linnaosa, Tallinn, Harju maakond, 12618).

2.2 Uuringuruum – nimetus Järvakandi (6312), Pärnu-Jaagupi (5334), Pärnu (5332), Häädemeeste (5314), Ikla (5312) baaskaardilehed, asukoht Rapla maakond (Märjamaa, Raikküla, Kehtna, Vigala, Järvakandi vald) ja Pärnu maakond (Vändra, Halinga, Are, Sauga, Tori, Tootsi, Audru, Sindi, Pärnu, Paikuse, Tahkuranna, Surju, Häädemeeste, Saarde vald), teenindusala pindala 269829,59 ha.

2.3 Töö teostaja – Osaühing Eesti Geoloogiakeskus (registrikood: 10140653, aadress: Kadaka tee 82, Mustamäe linnaosa, Tallinn, Harju maakond, 12618).

2.4 Uurimistööde nimetus ja maht – Geoloogiline kaardistamine (uurimistöö läbiviimisel järgitakse geoloogilise baaskaardistamise juhendit), uurimissügavus kuni 100 m, puuraukude arv kuni 120, uuringukaeveõõnte arv 12 000, muud sihtotstarbelised tööd: veetasemete mõõtmine, geofüüsikalised tööd puuraukudes, puursüdamiku/vaatluspunktide kirjeldamine ja proovide võtmine, analüüsid. Loa kehtivus – 5 aastat.

2.5 Täiendavad tingimused:

2.5.1 Üldgeoloogilise uurimistöö käigus ei tohi kahjustata maaüksusel kasvavat metsa.

2.5.2 Üldgeoloogilise uurimistöö teostajal tuleb teavitada Riigimetsa Majandamise Keskuse uurimistöö asukoha metsaülemat e-posti teel välitööde läbiviimisest vähemalt 10 kalendripäeva ette.

2.5.3 Juhul, kui üldgeoloogilise uurimistöö raames on vaja teha raiet, tuleb see tegevus kooskõlastada Riigimetsa Majandamise Keskusega.

2.5.4 Piirkondades, kus uuringuruumi teenindusala kattub kaitsealaga, tuleb uuringute läbiviimisel lisaks uuringuloas toodule lähtuda kaitseala kaitse-eeskirjast.

2.5.5 Üldgeoloogilise uurimistöö käigus rajatavate puuraukude asukohad tuleb kooskõlastada maa omanikega.

2.5.6 Uuringupunkte on keelatud kavandada kohtadesse, kus geoloogilise uuringu tegemine on õigusaktidega keelatud või kinnisasja omaniku nõusolekuta õuemaale, hoonete alla ning elamutele lähemale kui 50 meetrit.

Korraldust on võimalik vaidlustada 30 päeva jooksul korralduse teatavaks tegemisest arvates, esitades vaide korralduse andjale haldusmenetluse seaduses sätestatud korras või kaebuse halduskohtusse halduskohtumenetluse seadustikus sätestatud korras.

(allkirjastatud digitaalselt)

Maria Karus

juhataja

Maapõuebüroo

Saata: Osaühing Eesti Geoloogiakeskus

Teadmiseks: Märjamaa Vallavalitsus, Raikküla Vallavalitsus, Kehtna Vallavalitsus, Vigala Vallavalitsus, Järvakandi Vallavalitsus, Vändra Vallavalitsus, Halinga Vallavalitsus, Are Vallavalitsus, Sauga Vallavalitsus, Tori Vallavalitsus, Tootsi Vallavalitsus, Audru Vallavalitsus, Sindi Linnavalitsus, Pärnu Linnavalitsus, Paikuse Vallavalitsus, Tahkuranna Vallavalitsus, Surju Vallavalitsus, Häädemeeste Vallavalitsus, Saarde Vallavalitsus, Maa-amet (reet.roosalu@maaamet.ee)

Viktoria Burtin

maapõuespetsialist

Maapõuebüroo